gu en en en en en en en de en en en en en en en en en en en en en en en en en en it en en en en en en en en de en en en en en en en en en en en en en en gu en gu en oc en en es es gu gu gu gu gu gu gu gu az es en en en en es es nl gu gu en en gu gu gu en gu en gu en gu en en en fr en en en de fr en en en en en en en en en
હૈદરાબાદમાં વોર્નરના સ્થાને હેલ્સનો સમાવેશ - GujaratInSports
Home Cricket હૈદરાબાદમાં વોર્નરના સ્થાને હેલ્સનો સમાવેશ
IPL-11: હૈદરાબાદની ટીમે ઈંગ્લેન્ડના બેટ્સમેનને બેઝ પ્રાઈઝ એક કરોડમાં ખરીદ્યો
ઈન્ડિયન પ્રીમિયર લીગ (આઈપીએલ)ની સનરાઈઝર્સ હૈદરાબાદ ટીમે ઓસ્ટ્રેલિયન બેટ્સમેન ડેવિડ વોર્નરના સ્થાને ઈંગ્લેન્ડના આક્રમક બેટ્સમેન એલેક્સ હેલ્સને ટીમમાં સામેલ કર્યો છે. હૈદરાબાદની ટીમે હેલ્સને તેની બેઝ પ્રાઈઝ એક કરોડ રૂપિયામાં પોતાની ટીમમાં સામેલ કરી દીધો છે.
નોંધનીય છે કે ડેવિડ વોર્નર હૈદરાબાદનો સુકાની હતો અને તેણે ટીમને ચેમ્પિયન પણ બનાવી હતી. જોકે, સાઉથ આફ્રિકા વિરુદ્ધ કેપ ટાઉન ટેસ્ટમાં થયેલા બોલ ટેમ્પરિંગ વિવાદમાં વોર્નર મુખ્ય સૂત્રધાર તરીકે સામે આવ્યો હતો અને ક્રિકેટ ઓસ્ટ્રેલિયાએ તેના પર એક વર્ષનો પ્રતિંબધ મુકી દીધો.
આ નિર્ણય બાદ ભારતીય ક્રિકેટ કંટ્રોલ બોર્ડે પણ વોર્નર પર આઈપીએલ-2018માં રમવા પર પ્રતિબંધ લગાવી દીધો હતો.
આઈપીએલની યાદીમાં જણાવવામાં આવ્યું હતું કે સનરાઈઝર્સ હૈદરાબાદની ટીમે ડેવિડ વોર્નરના સ્થાને એલેક્સ હેલ્સની પસંદગી કરી છે. ઈંગ્લેન્ડના ઓપનર હેલ્સને તેની બેઝ પ્રાઈઝ એક કરોડ રૂપિયામાં ખરીદવામાં આવ્યો છે.
ઉલ્લેખનીય છે કે હેલ્સ ઈંગ્લેન્ડ તરફથી ટી20માં સદી નોંધાવનારો એકમાત્ર બેટ્સમેન છે. આ ઉપરાંત તે આઈસીસી ટી20 બેટ્સમેન રેન્કિંગમાં તે ટોપ-10માં સામેલ એકમાત્ર ઈંગ્લિશ ક્રિકેટર છે.
29 વર્ષીય હેલ્સ 2015માં મુંબઈ ઈન્ડિયન્સ ટીમમાં રમ્યો હતો અને બિગ બેશ લીગ, પાકિસ્તાન સુપર લીગ અને બાંગ્લાદેશ પ્રીમિયર લીગમાં પણ રમ્યો છે.
વોર્નર હૈદરાબાદનો સુકાની હતો પરંતુ હવે તેના સ્થાને ન્યૂઝીલેન્ડના સુકાની કેન વિલિયમ્સનને ટીમનું સુકાન સોંપવામાં આવ્યું છે. વોર્નરની ગેરહાજરીમાં હૈદરાબાદને મોટો ફટકો પડ્યો છે તેથી હેલ્સ પર વોર્નરનું સ્થાન લેવાની મોટી જવાબદારી છે.
Previous articleરિવર્સ સ્વિંગના જન્મદાતા પાકિસ્તાને કહ્યું આ એક કળા છે
Next articleઇસનર અને ઝ્વેરેવ વચ્ચે ટાઈટલ માટે જંગ
RELATED ARTICLESMORE FROM AUTHOR
કદાચ ઓસ્ટ્રેલિયા માટે કયારેય નહીં રમું ઃ ડેવિડ વોર્નર
રિવર્સ સ્વિંગના જન્મદાતા પાકિસ્તાને કહ્યું આ એક કળા છે
જંગી સ્કોર સાથે ઓસ્ટ્રેલિયાએ ટી20 સિરીઝ જીતી
વિમલની વેધક બોલિંગ, જે.એલ.નો વિજય
Gujarat Sports - January 10, 2018
સાયક્લોથોનમાં સેંકડો અમદાવાદીઓએ ભાગ લીધો
Gujarat Sports - February 13, 2018
ઇરાની કપમાં જાડેજાને સ્થાને અશ્વિનનો સમાવેશ
Gujarat Sports - March 10, 2018
We provide you with the latest news and videos straight from the sports industry.
© 2017 Gujarat In Sports (Vihira Communications)
Edit with Live CSS
Write CSS OR LESS and hit save. CTRL + SPACE for auto-complete.